Նախկին մահապարտը բարդ վիրահատություններ է տարել՝ սրտի եւ ոտքերի: Պետք էր երկարատեւ բուժում, դեղեր: Բայց Ստեփանի թոշակը՝ 80 հազար դրամը, բավարարում է միայն վարկի տոկոսները փակելու համար: Դեռ մայր գումարին չի հասել, տոկոսներն է մարում: «Մի միլիոն դրամ մի տարվա մեջ տոկոս եմ մուծել: 460 հազար է պետք, որ հասնեմ մայր գումարին,- վրդովվում է կինը,- մուծում-մուծում եմ՝ չեմ հասնում: Տունս հարկադիր են մտցրել: Տանը սեղան-աթոռ չի մնացել, ամեն ինչ վաճառել եմ արդեն: Ի՞նչ եմ անելու, ո՞ւր եմ գնալու իմ երեք հիվանդների հետ»: